અમદાવાદઃ સામાન્ય માણસ અને વેપારીઓ ભલે મંદીની બુમો પાડતા હોય પણ હાલમાં બજારમાં ખાસ કરી મીઠાઈ બજારમાં ફરી રહેલા કેટલાક એનજીઓ વાળા અને કહેવાતા પત્રકારોની દિવાળી પુરબહારમાં છે, આ એનજીઓ વાળા અને કહેવાતા પત્રકાર મીઠાઈના કારખાનામાં જઈ સફાઈ નથી, ગંદકી છે વગેરે કારણો જણાવી તેના ફોટોગ્રાફ કરી વેપારીઓ પાસેથી 5 હજારથી લઈ 1 લાખ રૂપિયા સુધીના માગણી કરે છે, આ ઠગ ટોળકીને તાબે નહીં થનાર વેપારીઓના વીડિયો બનાવી યુ ટયુબ ઉપર મુકી તેમની બદનામી શરૂ કરે છે, દિવાળીના સમયમાં બદનામ થવાના ડરે વેપારીઓ આખરે થાકી આ આવી ટોળકીને તાબે થાય છે.